Aamodt Kilde klinket til med seier etter «cowboykjøring»
23-åringen var raskest nedover den harde og isete bakken i Østerrike og kunne til slutt juble for sin første verdenscupseier i super-G. – Det var en vanskelig og krevende bakke. Jeg traff bra fra toppen. Men jeg gjorde det noen feil, så jeg var usikker på om det holdt, sier Aleksander Aamodt Kilde til NTB.Med startnummer 12 var han første nordmann i aksjon. NRKs ekspertkommentator, Bjarne Solbakken, karakteristerte kjøringen til Kilde som «litt cowboy», fordi han mistet litt fart i henget og kjørte tøft, men det gikk likevel meget raskt - Kilde kom i mål til ledelse på 1.29,89. Deretter måtte han vente i spenning på resten av konkurrentene. Men da 30 utøvere var i mål kunne han puste lettet ut for nok en norsk seier, i det som er tidenes alpinsesong for Norge med 18 seiere. Kilde er nå en reel kandidat til sammenlagetseieren i super-G-cupen, lørdagens vinner er 25 poeng bak langtidsskadde Aksel Lund Svindal. – Aleksander Kilde slår til igjen! Du er mannen. Føler meg stolt, skrev Lund Svindal på sin twitterprofil. Aleksander Kilde strikes again!! You're the man. Somehow feeling proud. #attackingvikings — Aksel Lund Svindal (@akselsvindal)27.02.16, 12:55Med to renn igjen, Kvitfjell og St. Moritz, går 23-åringen for å sikre seg krystallkulen. – Jeg må jo det nå. Jeg har ikke noe annet valg enn det. Jeg kommer til å gå for den, sa Kilde til NTB. – Kvitfjell kjenner jeg bra. Jeg har kjørt bra der tidligere. Jeg har aldri kjørt super-G i St. Moritz. Så det blir spennende. På en god dag skal det gå bra, forsikrer han. – Man må ta risiko i super-G, fordi det er svært lite som skiller deg fra å vinne eller bli nummer 10. Aleksander traff bra, sier landslagssjef Christian Mitter til VG.Kilde prøvde riktig nok å hjelpe Jansrud (startnummer 22) mest mulig. På TV fikk vi se og høre Kilde gi råd til Jansrud på toppen av bakken: – Det viktigste er bare å «holde hockeyen», det er stor fart, sa Kilde. Rådet var sikkert bra, men Jansrud fikk trøbbel når han skulle utfordre landsmannen. – Det ser ikke ut som skiene sitter bra på underlaget, sa NRKs kommentatorer. Jansrud tok i mot mange slag nedover. Han kom i mål på 1,09 sekunder bak Kilde - og var tydeligvis misfornøyd med 9. plassen. So proud of Aleksander Kilde! Proving that he belongs at the top. Very impressive. — Kjetil Jansrud (@Kjansrud)27.02.16, 01:25Kilde var tydeligvis best til å «holde hockeyen» denne lørdagen, etter en strålende dag for Lommedalens store sønn. Fra før har Kilde én utforseier i verdenscupen. – Så stolt av Aleksander Kilde! Beviser at han hører hjemme i toppen. Veldig imponerende, skrev Jansrud på twitter. Slovenske Bostjan Kline tok overraskende 2.-plassen, 24 hundredeler bak. 3.-plassen ble sikret av lederen sammenlagt i verdenscupen. Marcel Hirscher tok karrierens tredje pallplass i super-G.
Ingen kunne hamle opp med Aleksander Aamodt Kilde (23) i den knalltøffe bakken i Hinterstoder.